ZÁPISNICA
zo zasadnutia Komisie pre kultúru a cestovný ruch zo dňa 13. 6. 2011 
MsÚ - zasadačka č. 213
v čase od 18.30 do 22.30 h
Prítomní: predsedníčka komisie – Mgr. Katarína Trenčanská
                  podpredseda komisie – Ing. Jozef Bulla
                  členovia komisie – Mgr. Viera Mária Adamovičová, Mgr. Peter Vavák, Lívia Spustová     
                  Andrej Hujsa, Mgr. Martin Macejka, Rozália Habová, Eva Režná
                  prizvaní – Mgr. Jana Zetková, Mgr. Juraj Říha, Ing. Ladislav Adamovič
                  zapisovateľka – Natália Slobodová

Zasadnutie komisie viedla predsedníčka komisie Mgr. Katarína Trenčanská

PROGRAM:
1. Návrh na schválenie platu primátora mesta 
2. Návrh rokovacieho poriadku
3. A) Schválenie projektu Elektronizácia samospráv Malaciek a Stupavy
    B) Schválenie projektu Rekonštrukcia Nádražnej ulice a autobusového nádražia v   
   Malackách,  Terminál integrovanej dopravy v Malackách 
4. Návrh zámeru výstavby skateparku v Malackách.                                                                          5. Správa o hospodárení príspevkových organizácií mesta Malacky 
6. Návrh zmeny rozpočtu príspevkových organizácií mesta na rok 2011 
7. Informácie o čerpaní rozpočtu mesta Malacky za január až apríl 2011                                         8. Materiály vypracované  komisiou pre správu majetku a legislatívu, ktoré neboli zaradené do programu MsZ –  A) Zásady odmeňovania poslancov, členov komisií a iných osôb 
                                         zúčastnených na činnosti mestského zastupiteľstva                                                                                                             
                                -    B) I. návrh k posilneniu transparentnosti a otvorenosti mesta Malacky
  9. Rôzne

K bodu 1.
Predsedníčka komisie KaCR informovala komisiu o návrhu na schválenie platu primátora. Oboznámila prítomných členov aj o takomto pripravovanom materiáli.
Uznesenie: Komisia KaCR berie na vedomie návrh na schválenie platu primátora mesta.
K bodu 2.
Mgr. J.Říha informoval komisiu KaCR o novom návrhu rokovacieho poriadku, ktorého vypracovanie uložilo komisii Pre správu majetku a legislatívu mestské zastupiteľstvo uznesením č. 26/2011. 
Predkladané znenie sa snaží riešiť problémové oblasti rokovania na základe z predchádzajúceho obdobia. Informoval všetkých prítomných o zavádzaní viacero dôležitých zmien a noviniek, a to spojenie rokovacieho poriadku MsZ s rokovacím poriadkom komisií, online vysielanie zasadnutí MsZ, sprehľadnenie a zefektívnenie poslaneckých podnetov, zverejňovanie dokumentov týkajúcich sa MsZ, zefektívnenie práce komisií a MsZ.
Komisia rozoberala s prizvaným hosťom hlavne tretiu časť pripravovaného rokovacieho poriadku, ktorý sa týkal rokovania komisií. Prítomní mali možnosť oboznámiť sa s úlohami komisií a členov, funkciou predsedu a podpredsedu komisie, povinnosťami MÚ a tajomníčkou komisie. Diskusia prítomných sa viedla aj o príprave a zvolávaní rokovaní – akým spôsobom distribuovať materiál pripravovaný k MsZ – väčšina prítomných bola za elektronickú podobu, aké materiály sa budú vyberať na zasadnutí komisie, kedy ich distribuovať a kto je za to zodpovedný.   
Čo sa týka samotného zvolávania komisií, p Říha uviedol niekoľko variantov, kedy je možné zvolať rokovanie a za akých podmienok. 
Pri uzneseniach komisie upozorňoval na ich samotnú formuláciu a zároveň vyšpecifikoval slovné spojenia v ich ustanovení. Upozornil, že komisia môže požiadať MsÚ, Mestskú políciu, mestskú organizáciu o vypracovanie koncepcie, ak MsÚ nevyhovie takto formulovanej žiadosti, predseda komisie má právo informovať prednostu MsÚ, ktorý vo veci koná. Ak naďalej pretrváva rozpor predseda komisie môže zvolať ostatných predsedov komisií, prípadne sa zvolá mimoriadne rokovanie MsZ, ktoré danému subjektu uloží vypracovanie koncepcie, či poskytnutie správy. Komisia ďalej môže návrh schváliť a poveriť predsedu komisie, aby predložil takýto návrh na zasadnutí MsZ, alebo môže návrh len zobrať na vedomie. 
Pri §37 odst. ab) navrhol podpredseda komisie doplniť, aby bol v tomto odstavci vymenovaný zodpovedný.
Uznesenie: Komisia KaCR berie na vedomie návrh nového rokovacieho poriadku s pripomienkou doplniť §37 odst. ab) vymenovanie zodpovednej osoby.

K bodu 3.
A)	Komisia bola oboznámená s projektom Elektronizácia samospráv Malaciek a Stupavy, kde na základe výzvy o nenávratný finančný príspevok OPBK by tieto dve mestá participovali. Jednalo by sa o zefektívnenie informatizácie spoločnosti. 
Komisii nie je jasné rozfinancovanie tohto projektu v rámci oboch miest.
Uznesenie: Komisia KaCR berie na vedomie predložený materiál.

B)	Predsedníčka komisie informovala členov komisie o schválení rekonštrukcie Nádražnej ulice, čo by malo dopomôcť zefektívniť využitie plôch pre cestujúcich a prepravcov, vybudovať nástupištia a výstupištia pre komfort cestujúcich ako aj parkovísk pre dopravné prostriedky v rámci prestupového terminálu. Vzhľadom k tomu, že pozemky v rámci rekonštrukcie Nádražnej ulice a autobusového nádražia sú vo vlastníctve nielen mesta, ae aj iných fyzických i právnických osôb je nutné dotknuté pozemky vysporiadať, čo je aj jednou z podania žiadostí o finančný príspevok.
Uznesenie: Komisia KaCR odporúča MsZ schváliť materiál projektu rekonštrukcie Nádražnej ulice a autobusového nádražia v Malackách, čo by mohlo výrazne prispieť aj k rozvoju cestovného ruchu.

K bodu 4.
Mgr. J. Říha spolu s Mrg. P. Vavákom odprezentovali zámer výstavby skateparku v Malackách. Existujú tri možnosti akými by sa dalo tento projekt realizovať. Na zasadnutí boli jednotlivé body odprezentované. 1. Postavenie skateparku bez úprav okolitého prostredia 2. Postavenie skateparku na väčšej ploche a taktiež s rekultivovanie okolitého pozemku. 3. Celé záujmové územie by bolo rekultivované a postupovalo by sa ako v prípade 2., ale financie by bolo čerpané  s nenávratného finančného príspevku.
Na financovanie skateparku sú navrhované 3. fázy, nakoľko výstavba je finančne náročná. Mgr. J. Říha informoval členov o navrhovaných riešeniach.

Uznesenie: Komisia KaCR odporúča MsZ schváliť predložený materiál. V zmysle predkladaného materiálu realizovať Variant III. s pripomienkami -  medializovať výstavbu, prerokovať zámer s verejnosťou, zabezpečiť bezpečný odstup od výstavby a odhlučnenie.

K bodu 5.
Mgr. J. Zetková podala KaCR správu o hospodárení MCK 
Oboznámila komisiu KaCR s činnosťou MCK v roku 2010 podľa pravidelných mesačných a ročných plánov. Informovala prítomných o príjmoch, ktoré boli za ten rok dosiahnuté, hlavne čo sa týkalo služieb a prenájmu, záujmovo umeleckej činnosti – školné, vstupné, festivaly, súťaže, činnosti knižnice a múzea, podávanie grantov, prevod bežných transférov.
Zároveň prítomných oboznámila s bežnými výdavkami na zamestnancov, samotnou prevádzkou, údržbou a ostatnými službami spojenými na činnosť MCK. Podrobná tabuľka podala presne rozpísané informácie o čerpaní jednotlivých položiek. Materiál obsahuje aj prílohy, sú podrobne zaznamenané podujatia a ich návštevnosť, činnosť kina s počtom návštevníkov a získanými financiami, informácie o knižnici, múzea a krýpt. 
Výdavky presahujúce príjmy boli pokryté z vlastných zdrojov z predchádzajúcich rokov.
Uznesenie: Komisia KaCR berie na vedomie Správu o hospodárení MCK a odporúča MsZ tento bod prijať.

K bodu 6.
Mgr. J. Zetková informovala komisiu KaCR o zvýšení nákladov za prevádzku MCK, vybavenosti, údržby a zabezpečovanie kultúrnych a umeleckých programov. Je to nutnosť po ktorej rastie dopyt a je potrebné aj tieto služby zefektívniť. 
Do I. zmeny rozpočtu je zakomponované zvýšenie príjmov z vlastníctva, poskytovaním priestorov, zvýšenie zo vstupného. V príjmovej časti zakomponované zníženie tuzemského bežného transféru z rozpočtu mesta na celomestské podujatia v sume o 8000 eur. Badateľný nárast finančných prostriedkov predstavuje aj výdavková časť.
Komisia k tomuto bodu viedla diskusiu. Členovia sa pýtali na využitie finančných prostriedkov v MCK. P. Zetková vyjadrila nutnosť riešiť problém digitalizácie kina. 
Výhodnou investíciou by podľa jej slov bol nákup kníh pre čitateľov, štúdijnej mládeže, čo by mohlo prilákať návštevníkov knižnice, podporiť historický výskum, odkúpenie pozostalosti p. Hallona
Komisia diskutovala s riaditeľkou MCK aj ohľadom využitia kaštieľa v rámci kultúrnych a spoločenských podujatí.
Uznesenie: Komisia KaCR odporúča MsZ schváliť predložený materiál bez pripomienok.
K bodu 7.
Ing. L. Adamovič odporučil KaCR sa zaoberať materiálom záverečným účtom mesta za predchádzajúce obdobie, nakoľko v rozpočte mesta za január až apríl 2011, nie sú badateľné zmeny.
Uznesenie: Komisie KaCR berie na vedomie čerpanie rozpočtu mesta Malacky za január až apríl 2011.
Zároveň všetkých  informoval o obsahu záverečného účtu mesta, v ktorom preukazuje všetky účtovné a hospodárske vzťahy, ktoré sa za predchádzajúci rok v meste udiali. Súčasne oboznámil prítomných o použití prebytku rozpočtového hospodárenia mesta za rok 2010, kde v návrhu predkladá po odpočítaní povinného prídelu do rezervného fondu zapojiť celý prebytok hospodárenia do kapitálového rozpočtu mesta na rok 2011. 
 Uznesenie: Komisia KaCR odporúča MsZ schváliť predložený v takej podobe, akej je.
Komisia položila p. Adamovičovi otázky, ktoré sú v záujme členov komisie. Ing. L. Adamovič  informoval o možnostiach financovania skateparku, digitalizácie kina. 
Nakoľko prítomní mali záujem o informácie ohľadne nájomných bytových domoch HVB na ulici Pri Maline a z podnetov občanov sa pýtali o inštalovaní a kupovaní elektrických prípojok budúcimi nájomníkmi, p. Adamovič oboznámil o momentálnej situácii. Uviedol, že  mesto chce a bude nájomníkom refundovať finančné náklady spojené s kúpou prípojok.

K bodu 8.
A)	Mgr. J. Říha predniesol komisii materiál zásady odmeňovania poslancov, členov komisií a iných osôb zúčastnených na činnosti pre mesto, ktorý MsZ uložilo Komisii pre správu majetku a legislatívu posúdiť a pripraviť. (uznesenie č. 26/2011) V rámci tohto návrhu sa predkladajú návrhy aj zníženie v samotnom odmeňovaní poslancov.
Zásady upravujú odmeňovanie poslancov aj členov komisií – neposlancov. 
Informoval o znížení paušálnych mesačných výdavkov na poslancov o 10 eur. Zároveň aj odmena za výkon funkcie predsedu komisie a odmeny poskytnuté za spracovanie a predloženie materiálu. Odmeny za výkon úloh podľa časovej náročnosti a účasť na rokovaní komisie sa navyšujú podľa koeficientu viazaného na priemernú mesačnú mzdu zamestnanca v národnom hospodárstve.

Odmena člena komisie sa navrhuje ponechať rovnako ako doteraz, avšak podľa zasadnutí komisie dostanú členovia odmenu za účasť, ak je zasadnutie dvakrát za mesiac, ale druhý raz už nie  pevnou čiastkou ale koeficientom, ktorý sa viaže na priemernú mzdu národnom hospodárstve za predchádzajúci kalendárny rok. Tretie zasadanie v mesiaci nie je odmeňované.
Za organizovanie, alebo súčinnosť pri organizovaní akcie, alebo výkonom funkcie v teréne sa členom komisií vypláca plná suma finančnej odmeny.
Uznesenie: Komisia KaCR odporúča materiál zaradiť na prerokovanie do programu MsZ.

B) Mgr. J. Říha predniesol komisii KaCR návrh k posilneniu transparentnosti a otvorenosti     mesta Malacky.
Návrh reaguje na hodnotenia mesta Malacky v medzi obecných hodnoteniach, kde sme sa naposledy umiestnili na 26 mieste zo 100, avšak s priepastnými rozdielmi v hodnotení niektorých oblastí. Materiál obsahuje návrhy riešení a návrhy opatrení, ktoré by mali zlepšiť transparentnosť mesta Malacky. Sú prepojené s rokovacím poriadkom. 
Informácie sa týkali aj o hospodárení s majetkom mesta, dotačný a grantový systém mesta, ktoré podľa TIS má nedostatky a v rámci tohto materiálu je poskytnuté riešenie.
Prejav transparentnosti a otvorenosti pri verejnom obstarávaní by mohol budovať dôveru k mestu Zároveň je to prostriedok k tomu, ako možno mestu ušetriť prostredníctvom elektronických aukcií množstvo finančných prostriedkov. U iných miest, ktoré takto fungujú ročne ušetrili cca 30% finančných prostriedkov.
Materiál navrhuje fungovanie odčlenených mestských médií od MsÚ, ktoré by mohli fungovať nezávisle, samostatne, čo by mohlo garantovať nestrannosť, vyváženosť a názorovú pluralitu.
Uznesenie: Komisia KaCR odporúča zaradiť materiál na prerokovanie do programu MsZ .

K bodu 9.
Predsedníčka komisie informovala členov komisie o stretnutí s primátorom mesta  RNDr. J. Ondrejkom. Na najbližšom stretnutí KaCR prisľúbil p. primátor účasť, kde spoločne prekonzultujeme otázky, ktoré boli na predošlých stretnutiach bodmi programu KaCR  (rozvoj CR, riešenie otázky cezhraničnej spolupráce, otázka využitia kaštieľa).
Tešíme sa na účasť.

Zapísala a za správnosť zodpovedá:

–––––––––––––––––––					–––––––––––––––––––––––––––                      
    Natália Slobodová				              Mgr. Katarína Trenčanská, poslankyňa MsZ
        tajomníčka				      predsedníčka Komisie pre kultúru a cestovný ruch

Príloha: prezenčná listina
V Malackách 14. 6. 2011